

KLASA: 112-02/25-01/3

URBROJ:2109-05-25-03

Čakovec, 4. ožujka 2025.

**OBAVIJESTI I UPUTE KANDIDATIMA**

**za prijam u službu samostalnog upravnog referenta za imovinsko-pravne poslove U Upravni odjel za Skupštinu, opću upravu i pravne poslove**

U Narodnim novinama broj 38/24. od 5. ožujka 2025. godine objavljen je javni natječaj za prijam u službu samostalnog upravnog referenta za imovinsko-pravne poslove, na neodređeno vrijeme, te se daju upute kako slijedi.

Rok za podnošenje prijava kandidata na javni natječaj je 8 dana od objave u Narodnim novinama.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova samostalnog upravnog referenta za imovinsko-pravne poslove:

|  |
| --- |
| * rješava u upravnim stvarima u postupcima izvlaštenja i sklapa nagodbe koje se odnose na potpuno i nepotpuno izvlaštenje nekretnina i obavljanje ostalih poslova vezanih za ograničenje prava vlasništva
 |
| * obavlja poslove upravljanja nekretninama u vlasništvu Republike Hrvatske sukladno pozitivnim propisima
 |
| * provodi drugostupanjske žalbene postupke propisane posebnim propisima u nadležnosti županije
 |
| * rješava u složenim upravnim i neupravnim stvarima u postupcima utvrđivanja prava na stambeno zbrinjavanje na područjima posebne državne skrbi i na potpomognutim područjima te u postupcima utvrđivanja statusnih prava izbjeglica, prognanika i povratnika
 |
| * rješava u upravnim stvarima koje se odnose na naknadu za imovinu oduzetu za vrijeme komunističke vladavine
 |
| * izdaje potvrde o činjenici jesu li nekretnine predmet postupka povrata imovine
 |
| * obavlja i druge poslove po nalogu pročelnika i drugih nadređenih službenika
 |

Podaci o plaći samostalnog upravnog referenta za imovinsko-pravne poslove:

Koeficijent za predmetno radno mjesto je 4,60 dok je bruto osnovica za obračun plaće 450,00 EUR. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

Način obavljanja prethodne provjere znanja i sposobnosti kandidata:

Za kandidate prijavljene na natječaj koji su podnijeli pravodobne i uredne prijave te ispunjavaju formalne uvjete provest će se postupak prethodne provjere znanja i sposobnosti koji obuhvaća pisano testiranje i intervju.

Smatra se da je kandidat koji nije pristupio prethodnoj provjeri znanja i sposobnosti povukao prijavu na natječaj.

Postupak testiranja i intervjua provest će Povjerenstvo za provođenje javnog natječaja. Pisano testiranje obuhvaća provjeru znanja iz pravnih i stručnih izvora iz područja rada Službe za poslove župana. Za svaki dio provjere kandidatima se dodjeljuje broj bodova od 1 do 10.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Intervju se provodi samo s kandidatima koji su ostvarili najmanje 50% bodova iz pisane provjere znanja i sposobnosti. Povjerenstvo kroz razgovor s kandidatima prilikom intervjua utvrđuje interese, profesionalne ciljeve i motivaciju za rad na tim poslovima.

Kandidati koji će moći pristupiti intervjuu bit će o tome obaviješteni.

Nakon provedenog testiranja i razgovora (intervju), Povjerenstvo za provođenje javnog natječaja utvrđuje rang listu kandidata prema ukupnom broju ostvarenih bodova.

Područje testiranja te pravni i stručni izvori za pripremanje kandidata za radno mjesto samostalnog upravnog referenta za imovinsko-pravne poslove:

* Zakon o općem upravnom postupku („Narodne novine“ broj 47/09 i 110/21)
* Zakon o vlasništvu i drugim stvarnim pravima ("Narodne novine" br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15 i 94/17), od **članka 1 do 35 i od članka 359 do 365**
* Zakon o izvlaštenju i određivanju naknade ("Narodne novine" br. 74/14, 69/17 i 98/19)
* Zakon o uređivanju imovinskopravnih odnosa u svrhu izgradnje infrastrukturnih građevina ("Narodne novine" br. 80/11 i 144/21)
* Zakon o naknadi za imovinu oduzetu za vrijeme jugoslavenske komunističke vladavine (“Narodne novine”, broj 92/96, 39/99, 42/99, 92/99, 43/00, 131/00, 27/01, 34/01, 65/01, 118/01, 80/02, 81/02 i 98/19), **od članka 1 do 15**
* Zakon o upravljanju nekretninama i pokretninama u vlasništvu Republike Hrvatske („Narodne novine“ br. 155/23), **članci 11, 13, 20-25 i 28**
* Zakon o stambenom zbrinjavanju na potpomognutim područjima ("Narodne novine", br. 106/18, 98/19 i 82/23), **članci 1. i 7.**

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na natječaj. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji način remetiti koncentraciju

Poziv na testiranje bit će objavljen najmanje 5 dana prije testiranja na web stranicama Međimurske županije – [www.medjimurska-zupanija](http://www.medjimurska-zupanija). hr i na oglasnoj ploči Međimurske županije, Čakovec, R. Boškovića 2.

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

 POVJERENSTVO ZA PROVOĐENJE JAVNOG NATJEČAJA